Public procurement notice: Contract Notice
Published: 2025-11-11
Buyer: ΥΠΟΥΡΓΕΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝ / Γ.Γ.Υ. / Γ.Δ.Σ.Υ. / ΔΙΕΥΘΥΝΣΗ ΟΔΙΚΩΝ ΥΠΟΔΟΜΩΝ
Country: GR
Region: EL303
Contract type: Works
Procedure: Open procedure
CPV classification: 45233120: Road construction works
Estimated value: 48790322.59 EUR
Submission deadline: 2025-12-17
Award criteria: price

Technical requirements: Το Έργο που θα μελετηθεί, θα εκτελεστεί μέσα στα διοικητικά όρια των Δήμων Χαϊδαρίου και Ασπροπύργου του Ν. Αττικής. Τα προς μελέτη και κατασκευή έργα είναι: 
(α) Ολοκλήρωση της Δυτικής Περιφερειακής Λεωφόρου Αιγάλεω (Δ.Π.Λ.Α.) στο τελευταίο τμήμα της μήκους 1,515 χλμ. (όπου έχουν εκτελεσθεί μόνο χωματουργικές εργασίες χωρίς να έχουν ωστόσο ολοκληρωθεί) μέχρι την Ε.Ο. Αθήνας – Κορίνθου.
(β) Η κατασκευή του Ανισόπεδου Ημικόμβου Σκαραμαγκά για τη σύνδεση της Δυτικής Περιφερειακής Αιγάλεω με την Ε.Ο. Αθήνας – Κορίνθου.
(γ) Η αναβάθμιση του υφισταμένου Ανισόπεδου Κόμβου Σχιστού, με αξιοποίηση της υφιστάμενης δίιχνης γέφυρας (η οποία θα ανακατασκευαστεί με την ενεργοποίηση της Προαίρεσης 2) για την εξυπηρέτηση της κίνησης Σχιστό - Κόρινθος με δύο λωρίδες κυκλοφορίας και κατασκευή δεύτερης γέφυρας Άνω Διάβασης υπεράνω της Ε.Ο. Αθηνών – Κορίνθου (μιας λωρίδας κυκλοφορίας) για την κίνηση Αθήνα - Σχιστό. Στο πλαίσιο της κατασκευής των παραπάνω έργων προβλέπεται και αναβάθμιση της Ε.Ο. Αθηνών – Κορίνθου μεταξύ του ανισόπεδου ημικόμβου Σκαραμαγκά και ανισόπεδου κόμβου Σχιστού με αύξηση και αναδιαμόρφωση των λωρίδων κυκλοφορίας αυτής.
(δ) Η κατασκευή του Ανισόπεδου Κόμβου Ναυπηγείων επί της Λεωφόρου Σχιστού, ανάντη των Ναυπηγείων Σκαραμαγκά, με τον οποίο αντικαθίσταται ο ισόπεδος σηματοδοτούμενος κόμβος στη διασταύρωση Λεωφόρου Σχιστού και Παλάσκα καθώς και την ολοκλήρωση των απαιτούμενων κυκλοφοριακών ρυθμίσεων στο οδικό δίκτυο της περιοχής. Στα πλαίσια της πρόβλεψης του εν λόγω κόμβου αλλά και της αναβάθμισης του ανισόπεδου κόμβου Σχιστού προβλέπεται και αναδιαμόρφωση της Λεωφόρου Σχιστού στο μεταξύ των δύο αυτών κόμβων τμήμα αυτής.
(ε) Η κατασκευή του απαιτούμενου δικτύου συλλεκτήρων ομβρίων της περιοχής, το οποίο εντάσσεται και εξυπηρετεί και τα παραπάνω οδικά έργα.
(στ) Λοιπά συνοδά έργα, δηλαδή, συνδέσεις με τοπικά οδικά  δίκτυα, ισόπεδων κόμβων,  παράπλευρα οδικά δίκτυα, έργα διευθέτησης ρεμάτων, αποχέτευσης ομβρίων - αποστράγγισης, έργα σήμανσης (κατακόρυφης και οριζόντιας), ασφάλισης με Συστήματα Αναχαίτισης Οχημάτων (Σ.Α.Ο.), περίφραξης των οδικών έργων, τεχνικά έργα (Άνω Διαβάσεις, γέφυρες, οχετοί, τοίχοι, κ.λπ.), ηλεκτρομηχανολογικών εγκαταστάσεων (οδοφωτισμού, φωτεινή σηματοδότηση,  δικτύων άρδευσης πρασίνου  κλπ.) έργα περιβάλλοντος, κλπ. 
(ζ) Εργασίες πρασίνου. 
(η) Προσωρινές παραλλαγές οδών και κυκλοφοριακές ρυθμίσεις κατά την διάρκεια κατασκευής των έργων. 
(θ) Εργασίες υποστήριξης στις υφιστάμενες ημιδιανοιχθείσες σήραγγες και σφράγισή τους.
(ι) Ενδιάμεση φάση κατασκευής κλάδων εξόδου – εισόδου των κόμβων Σχιστού – Σκαραμαγκά έως την οριστικοποίηση της απαιτούμενης τροποποίησης του ρυμοτομικού σχεδίου Δήμου Χαϊδαρίου, με μειωμένα γεωμετρικά χαρακτηριστικά για την λειτουργική οδική διασύνδεση με την κατάλληλη σήμανση.
Στο αντικείμενο της Σύμβασης του προς μελέτη και κατασκευή έργου, περιλαμβάνονται κάθε είδους χωματουργικές εργασίες (με τα σχετικά έργα δανειοθαλάμων και αποθεσιοθαλάμων),  η κατασκευή κρασπεδόρειθρων, πλακοστρώσεων, κλπ. οδοστρωσίας, ασφαλτικών, συντήρησης πρασίνου, μετατόπισης – αποκατάστασης δικτύων ΟΚΩ/ΔΕΚΟ, κλπ.
Ο Κύριος του Έργου μπορεί να ασκήσει δικαιώματα προαίρεσης για επιπλέον ποσό μέχρι 9.500.000,00 € (με Φ.Π.Α.). Τα δικαιώματα μπορούν να ασκηθούν οποτεδήποτε εντός είκοσι τεσσάρων (24) μηνών από την υπογραφή της Σύμβασης της παρούσας εργολαβίας και θα αφορά στα εξής:
1. Προαίρεση (1): Κατασκευή μέρους των κλάδων Κορίνθου – Σχιστό και Σχιστό – Αθήνα του Ανισόπεδου Κόμβου Σχιστού και των κλάδων Αθήνα – Παλάσκα και Παλάσκα – Σχιστό του Ανισόπεδου Κόμβου Ναυπηγείων, συνολικού προϋπολογισμού 2.000.000,00 € (συμπεριλαμβανομένου ΦΠΑ 24%).
2. Προαίρεση (2): Εργασίες καθαίρεσης της υφιστάμενης γέφυρας και κατασκευής νέας στην ίδια θέση στον Ανισόπεδο Κόμβο Σχιστού, συνολικού προϋπολογισμού 4.500.000,00 € (συμπεριλαμβανομένου του ΦΠΑ 24%).
3. Προαίρεση (3): Διαμόρφωση κλάδου εισόδου στην ΔΠΛΑ (από δύση προς βορρά) και κλάδου εξόδου από την ΔΠΛΑ (από βορρά προς δύση) για την δημιουργία του Ανισόπεδου Ημικόμβου Ασπροπύργου με αξιοποίηση της Κάτω Διάβασης της οδού LR-1 στην ΔΠΛΑ για την σύνδεση της με την Ε.Ο. Αθηνών – Κορίνθου, συνολικού προϋπολογισμού 3.000.000,00 € (συμπεριλαμβανομένου ΦΠΑ 24%).
Εγγύηση συμμετοχής σύμφωνα με το άρθρο 15 της οικείας Διακήρυξης
Κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή) με αξιολόγηση μελέτης
Η άσκηση προδικαστικής προσφυγής κατά διακήρυξης διαγωνισμού επιτρέπεται μέχρι και δεκαπέντε (15) ημέρες από τη δημοσίευσή της στο ΚΗΜΔΗΣ (προθεσμίες για προσφυγές σύμφωνα με όσα αναγράφονται στο άρθρο 4.3 της οικείας Διακήρυξης)


Winner: Publications Office of the European Union